UVAN บวกแรง 4 วันติด! โบรกฯ เชียร์ซื้อ ชูเป้า 12 บ.
UVAN บวกแรง 4 วันติด! ล่าสุด ณ เวลา 10.34 น. อยู่ที่ 8.35 บาท บวก 0.35 บาท หรือ 4.38% สูงสุดที่ 8.40 บาท ต่ำสุดที่ 8.15 บาท ด้วยมูลค่าซื้อขาย 45.75 ล้านบาท ด้าน บล.กรุงศรี เชียร์ซื้อ ชูเป้า 12 บาท คาดกำไรช่วง 3 ปีข้างหน้าโตเฉลี่ย 37% ต่อปี
19 ต.ค. 2560

ผู้สื่อข่าวรายงานว่า บริษัท ยูนิวานิชน้ำมันปาล์ม จำกัด (มหาชน) หรือ UVAN ล่าสุด ณ เวลา 10.34 น. อยู่ที่ 8.35 บาท บวก 0.35 บาท หรือ 4.38% สูงสุดที่ 8.40 บาท ต่ำสุดที่ 8.15 บาท ด้วยมูลค่าซื้อขาย 45.75 ล้านบาท ขณะที่ดัชนีตลาดหุ้นโดยรวมบวก 0.02%

ทั้งนี้ ราคาหุ้น UVAN ปรับตั้งขึ้นติดต่อกันเป็นวันที่ 4 วันนับตั้งแต่วันที่ 16 ต.ค.60 ขณะเดียวกันยังปรับตัวขึ้นสูงสุดในรอบ 8 เดือน เมื่อวันที่ 3 ก.พ.60 นับตั้งแต่ราคาหุ้นอยู่ที่ 8.40 บาท
โดย บล.กรุงศรี ระบุในบทวิเคราะห์ แนะนำ “ซื้อ” UVAN ให้ราคาเป้าหมาย 12 บาทต่อหุ้น โดยคาดว่ากำไรสุทธิในช่วง 3 ปีข้างหน้าจะเติบโตเฉลี่ย(CAGR) ที่ 37% ต่อปี ตามธุรกิจปาล์มออยล์เข้าสู่ Cycle ขาขึ้นไปอย่างน้อยอีก 2 ปี จากปริมาณการผลิตเพิ่มขึ้นตามผลผลิตปาล์มที่ทะลักออกสู่ตลาด และมีกำลังการผลิตเพิ่มขึ้นกว่า 30% จากการเข้าซื้อกิจการมาในช่วงไตรมาส 2/17
ขณะที่การบริโภคในประเทศฟื้นตัวจากภาครัฐส่งเสริมการใช้ไบโอดีเซล (ปรับเพิ่มจาก B5 เป็น B7) และ 3) สามารถส่งออกปาล์มออยล์ได้เป็นครั้งแรกในรอบ 3 ปี